《经略龙图开拓曾公岩景物一新遂为诸岩之冠因》
唐代·杨损

阳岩高敞纳晨曦，鹤驾云軿或可期。
神物雕镌元入妙，人工开闢更增奇。
须知水石清凉处，绝胜尘沙热恼时。
红旆碧幢劳小驻，多惭下客滥追随。

作者简介：杨损，字子默，以荫受官，为蓝田尉。三迁京兆府司录参军，入为殿中侍御史。入为吏部员外，出为绛州刺史。路岩罢相，征拜给事中，迁京兆尹。卢携作相，有宿憾，复拜给事中，出为陕虢观察使。时军乱，逐前使崔荛。损至，尽诛其乱首。逾年，改青州刺史、御史大夫、淄青节度使。又检校刑部尚书、郓州刺史、天平军节度使。未赴郓，复留青州，卒于镇。